Ενεργοποίηση αυτόματης εκτύπωσης διπλής όψης/αμφίπλευρης εκτύπωσης (όπου υπάρχει)
Για να μειωθεί η κατανάλωση του χαρτιού σας, η αμφίπλευρη λειτουργία έχει ενεργοποιηθεί αυτόματα για τις περιπτώσεις όπου αυτό είναι δυνατό. Σας συνιστούμε να διατηρήσετε αυτήν τη ρύθμιση, για να συμβάλλετε στη διαρκή μείωση των επιπτώσεων της συσκευής στο περιβάλλον.

Κατανάλωση ενέργειας και χρόνος ενεργοποίησης
Η κατανάλωση ενέργειας μιας συσκευής εξαρτάται από τον τρόπο χρήσης της. Αυτή η συσκευή σχεδιάστηκε για να σας βοηθήσει να διαχειριστείτε και να μειώσετε την κατανάλωση ενέργειας και το κόστος. Μετά από την τελευταία εκτύπωση, η συσκευή μεταβαίνει στην Έτοιμη λειτουργία. Είναι δυνατή η άμεση συνέχιση της εκτύπωσης, αν είναι απαραίτητο. Αν η συσκευή δεν χρησιμοποιηθεί για ένα ορισμένο χρονικό διάστημα, μεταβαίνει στη Λειτουργία εξοικονόμησης ενέργειας. Ο χρόνος ενεργοποίησης για συνέχιση της εκτύπωσης θα είναι λίγο περισσότερος σε σχέση με την Έτοιμη λειτουργία. Για να παρακάμψετε τις προεπιλεγμένες ρυθμίσεις, ανατρέξτε στο Εγχειρίδιο χρήσης. Σας συνιστούμε να διατηρήσετε τις προεπιλεγμένες ρυθμίσεις για να εξασφαλιστεί η μέγιστη εξοικονόμηση ενέργειας. Όλες οι εγκεκριμένες συσκευές ENERGY STAR® πληρούν αυστηρές απαιτήσεις ενεργειακής απόδοσης που έχουν καθοριστεί από το ENERGY STAR, ένα ανεξάρτητο πρόγραμμα με κρατική υποστήριξη.

Τύποι χαρτιού
Αυτή η συσκευή μπορεί να εκτυπώσει σε ανακυκλωμένο και παρθένο χαρτί (εγκεκριμένο από ένα καθεστώς περιβαλλοντικής διαχείρισης), το οποίο συμμορφώνεται προς το Ευρωπαϊκό πρότυπο EN12281 ή άλλο παρόμοιο ποιοτικό πρότυπο. Μέσα με ελάχιστο βάρος έως 64gsm, τα οποία περιέχουν λιγότερες πρώτες ύλες, μπορούν επίσης να χρησιμοποιηθούν.